16.3.2023.
HR
Službeni list Europske unije
C 100/93
5.3 EGSO naglašava važnost financiranja infrastruktura za eksperimentiranje i testiranje kako bi se pomoglo start-up poduzećima da poboljšaju svoje tehnologije i premoste jaz između laboratorija i komercijalne primjene.
U tom pogledu pozdravlja uvođenje novog koncepta „infrastrukture za testiranje i eksperimentiranje” u nacrt revizije Uredbe o općem skupnom izuzeću za državne potpore.
Točnije, koncept infrastrukture za testiranje i eksperimentiranje trebao bi se razlikovati od koncepata koji se obično definiraju kao „tehnološka infrastruktura”.
Razlikovni element može biti prevladavajuća uporaba u gospodarske svrhe.
Osim toga, trebalo bi izjednačiti pragove za prijavu na 21 milijun EUR i za infrastrukturu za testiranje i eksperimentiranje i za tehnološku infrastrukturu te osigurati povoljne uvjete za poduzeća koja doprinose s najmanje 5 % troškova ulaganja u infrastrukturu za testiranje i eksperimentiranje.
5.4 EGSO pozdravlja i inicijativu za javnu nabavu.
EGSO pozdravlja i inicijativu za javnu nabavu.
U tom kontekstu predlaže da se razmotri mogućnost uvođenja mehanizma kojim bi se jamčilo sudjelovanje barem jednog start-up poduzeća u najinovativnijoj javnoj nabavi.
5.5 EGSO naglašava važnost raspolaganja snažnim sustavom intelektualnog vlasništva koji bi se primjenjivao na izume start-up poduzeća u svrhu promicanja kontinuiranog razvoja istraživanja.
Kad poslovni partneri zatraže ekskluzivnost znanstvenih rezultata u ranoj fazi (što zahtijeva ekskluzivnost kako bi se podržali znanstveni laboratoriji i suradnja s njima), postoji rizik da znanstveni laboratoriji neće dalje razvijati te rezultate jer oni više neće biti od gospodarskog interesa.
6.
Vodeća inicijativa za ubrzavanje i jačanje inovacija u europskim inovacijskim ekosustavima u EU-u i premošćivanje inovacijskog jaza 6.1 EGSO poziva Komisiju da potakne međuregionalnu dimenziju ulaganja.
Posebno pozdravlja to što je prednost dana određenim međuregionalnim inovacijskim projektima povezanima s glavnim prioritetima EU-a (kao što je održivost) uz zajedničko sudjelovanje inovativnijih i manje inovativnih regija.
6.2 EGSO naglašava da se inovacije temelje na cijelom lancu istraživanja i razvoja, od istraživanja potaknutog znatiželjom do primijenjenog istraživanja i razvoja, kao i do područja obrazovanja i osposobljavanja, te da ovise o kapacitetima i resursima potrebnima za uvođenje inovacija koje određuju politički, kulturni i socioekonomski sustavi.
U tom pogledu EGSO naglašava da bi, kako bi se osigurale strukturne inovacije i podržao razvoj novih primijenjenih ideja, javna potpora trebala dodijeliti i za visoko obrazovanje, uključujući i strukovno obrazovanje (koje je ključno za ubrzavanje inovacija) i inovacijske laboratorije, a ne samo za projekte koji su već u fazi stavljanja na tržište.
Za postizanje tog cilja Komisija bi mogla iskoristiti niz oglednih sveučilišta.
6.3 EGSO pozdravlja i potporu Komisije državama članicama koje razvijaju važne prekogranične projekte od zajedničkog europskog interesa te naglašava važnost podupiranja i faze istraživanja jer su inovacije lokalni proces koji bi od samog početka trebalo podupirati u okviru pristupa odozdo prema gore, u skladu sa završnim izvješćem Konferencije o budućnosti Europe (prijedlozi 12. i 35.).
Stoga bi trebalo financirati i istraživanja i profesionalni razvoj istraživača.
Rezultati istraživanja, koji se podupiru javnim sredstvima, trebali bi biti na raspolaganju inovatorima kako bi ih dalje razvijali, po mogućnosti putem platforme Innospace.
6.4 EGSO pozdravlja objavljivanje smjernica koje bi relevantnim tijelima pomogle u odabiru najprikladnijeg europskog strateškog programa.
Naglašava i da je u izradi strateških programa važno ne smatrati ih izoliranima, već uzeti u obzir njihovu komplementarnost i, gdje je to moguće, horizontalno ih primijeniti.
7.
Vodeća inicijativa – poticanje, privlačenje i zadržavanje talenata s deep tech kvalifikacijama 7.1 EGSO pozdravlja tu inicijativu za povećanje mogućnosti i poticanje povezivanja poslodavaca i talenata diljem Europe.
7.2
EGSO posebno pozdravlja ideju o razmatranju mogućnosti povoljnijeg oporezivanja za dioničke opcije u Uniji.
7.3 EGSO poziva Komisiju da uzme u obzir poreznu situaciju talentiranih osoba koje putuju za poslom preko granica kako bi osigurala da to ne predstavlja prepreku slobodnom kretanju talenta.
7.4
EGSO poziva Komisiju da koordinira nacionalne inicijative usmjerene na razvoj talenata.